আজিলিসেস

আজিলিসেস খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।

 মুদ্রা 
আজিলিসেসের নামাঙ্কিত যে সকল দ্বিভাষী মুদ্রা আবিষ্কৃত হয়েছে, তার কয়েকটিতে এক পিঠে খরোষ্ঠী লিপিতে আজিলিসেসের নাম (রাজাতিরাজস মহতস অয়িলিসস) উৎকীর্ণ থাকলেও মুদ্রাগুলির অপর পিঠে ইন্দো-সিথিয় শাসক প্রথম আজেসের নাম (বাসিলেওস বাসিলেওন মেগালোউ আজোউ) গ্রিক লিপিতে উৎকীর্ণ রয়েছে। সেই কারণে হোয়াইটহেড এই দুই শাসককে একই ব্যক্তি বলে মনে করেছেন,R. B. Whitehead, Catalogue of Coins in the Punjab Museum I, Oxford, 1914, pp. 132. কিন্তু উইলিয়াম উডথর্প টার্ন তাদের দুইজনকে সমকালীন দুইজন শাসক হিসেবে চিহ্নিত করেছেন।W. W. Tarn, The Greeks in Bactria and India, 2nd ed., Cambridge, 1951, p. 348 ম্যাকডাওয়েলের মনে করেছেন যে, প্রথম আজেসের মুদ্রার ওপর নিজের নাম উৎকীর্ণ করার কারণে আজিলিসেস প্রথম আজেসের পরবর্তী শাসক ছিলেন। এই সকল মুদ্রায় আজিলিসেসের অশ্বারূঢ় চাবুকধারী প্রতিকৃতি মুদ্রিত রয়েছে। তার অপর একটি মুদ্রায় ভারতীয় দেবী লক্ষ্মীর মূর্তি খোদাই করা রয়েছে।

 তথ্যসূত্র 

বিষয়শ্রেণী:ইন্দো-সিথিয় রাজা